**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2016-04-15** Nr. **TAR1-46**

Posėdis įvyko 2016 m. balandžio 13 d. (15.30 – 17.00)

Posėdžio pirmininkė Rūtenė Marčiūtė, Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Dalyvavo: Jurgita Činauskaitė–Cetiner, Akvilė Gedrimaitė, Živilė Krikštaponytė, Agnė Kovalenkaitė, Rūtenė Marčiūtė, Lina Skrupskelinė, Alina Vaičekauskienė, Aivaras Vaiginis, Vaida Valinskienė, Gintarė Žymantaitė, Saulius Žukauskas, Vaida Žvikienė.

Svečiai: KMSA direktorius Saulius Budinas, Rūta Kazlauskaitė (dienraščio „Vakarų ekspresas“ žurnalistė)

DARBOTVARKĖ:

1. Dėl pritarimo Jaunimo projektų dalininio finansavimo iš savivaldybės biudžeto lėšų nuostatų ir jų priedų projektui (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner) (1 ir 2 priedai)
2. Dėl Klaipėdos m. savivaldybės administracijos jaunimo skyriaus steigimo poreikio aptarimo su Klaipėdos m. savivaldybės administracijos direktoriumi (pranešėjas A. Vaiginis, kviestinis asmuo Klaipėdos m. savivaldybės administracijos direktorius S. Budinas) (3 priedas)
3. Dėl jaunimo projektų dalinio finansavimo prioritetų patvirtinimo (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner) (4 priedas)
4. Kiti klausimai

1. SVARSTYTA. Dėl pritarimo Jaunimo projektų dalininio finansavimo iš savivaldybės biudžeto lėšų nuostatų ir jų priedų projektui (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner) (1 ir 2 priedai)

Kalbėjo R. Marčiūtė, J. Činauskaitė-Cetiner, S. Žukauskas

Buvo išsakytos pastabos dėl Nuostatų projekto (1 priedas):

* 17 punkte vietoj „nuostatus“ turėtų būti „projektus“;
* 67 ir 75 punktuose gramatinės klaidos.

Buvo išsakytos pastabos dėl Nuostatų priedų projekto (2 priedas):

* 1 priede stiliaus klaidos;
* 2 priede pasiūlyta išbraukti 3 pastraipos 1 sakinį;
* 13 priede pasiūlyta iš lentelės išbraukti dalyvio statusą.

NUTARTA:

1. Pritarti Jaunimo projektų dalininio finansavimo iš savivaldybės biudžeto lėšų nuostatų projektui, pataisant 17, 67 ir 75 punktus (1 priedas).
2. Pritarti Jaunimo projektų dalininio finansavimo iš savivaldybės biudžeto lėšų nuostatų priedų projektui, pataisant 17, 67 ir 75 priedus (2 priedas).

 2. SVARSTYTA. Dėl Klaipėdos m. savivaldybės administracijos jaunimo skyriaus steigimo poreikio aptarimo su Klaipėdos m. savivaldybės administracijos direktoriumi (pranešėjas A. Vaiginis, kviestinis asmuo Klaipėdos m. savivaldybės administracijos direktorius S. Budinas) (3 priedas).

 Kalbėjo R. Marčiūtė, J. Činauskaitė-Cetiner, S. Budinas, A. Vaiginis, G. Žymantaitė, V. Žvikienė, L. Skurpskelinė

 J. Činauskaitė-Cetiner šį klausimą pristatė vietoj A. Vaiginio (3 priedas).

 Klaipėdos m. savivaldybės administracijos direktorius S. Budinas išsakė savo pastebėjimus dėl jaunimo situacijos Klaipėdoje, pasiūlė pačioms jaunimo ir su jaunimu dirbančioms organizacijoms būti aktyvesnėms ir savanoriškais pagrindais daugiau prisidėti prie jaunimo politikos įgyvendinimo mieste.

 Jaunimo organizacijų atstovai pateikė savo argumentus dėl antro jaunimo darbuotojo būtinybės Klaipėdos mieste, akcentuodami skirtingus savivaldybės administracijos ir jaunimo organizacijų prioritetus, kurių laukiama iš jaunimo reikalų koordinatoriaus.

 Savivaldybės Tarybos narė V. Žvikienė pritarė nuomonei, jog Klaipėdos miesto jaunimas gautų daugiau naudos (operatyvesnė komunikacija ir sprendimų priėmimas jaunimo politikos klausimais, didesnė jaunimo organizacijų įtrauktis ir kt.), jeigu savivaldybėje atsirastų dar vienas su jaunimu dirbantis specialistas. Ji pasiūlė kreiptis į Savivaldybės tarybą dėl papildomo jaunimo darbuotojo, įtraukiant papildomą etatą finansuojamą iš savivaldybės biudžeto jau nuo 2017 metų. Taip pat V. Žvikienė pasisiūlė aptarti papildomo jaunimo darbuotojo poreikį su Savivaldybės frakcijomis.

 S. Budinas pasiūlė 2 problemos sprendimo alternatyvas:

 1) po 2016 m. rinkimų į LR Seimą, spalio mėn. kreiptis į Klaipėdos išrinktus LR Seimo narius su pasiūlymu koreguoti Jaunimo politikos pagrindų įstatymą dėl jaunimo reikalų koordinatorių skaičiaus savivaldybėse poreikio. Toks sprendimas leistų gauti finansavimą iš valstybės biudžeto;

 2) tuo pačiu metu kreiptis į Savivaldybės tarybą dėl papildomo jaunimo darbuotojo, kurio 0,5 etatas nuo 2017 metų galėtų būti finansuojamas iš savivaldybės biudžeto.

 S. Budinas taip pat akcentavo, jog reali galimybė turėti papildomą jaunimo darbuotoją priklausys nuo dabartinio jaunimo reikalų koordinatoriaus metinių veiklos rezultatų.

L. Skrupskelinė atkreipė dėmesį, kad jeigu bus tikimasi problemą spręsti per spalio mėn. naujai išrinktus LR Seimo narius, procesas gali užtrukti, nes realūs sprendimai Naujoje Vyriausybėje gali prasidėti tik nuo 2018 metų.

NUTARTA:

 1. Pavesti JRT narei V. Žvikienei papildomo jaunimo darbuotojo poreikį aptarti su Savivaldybės frakcijomis iki 2016 m. rugsėjo 15 d.

 1. Įpareigoti Klaipėdos m. savivaldybės administracijos jaunimo reikalų koordinatorę po 2016 m. LR Seimo rinkimų, kreiptis į naujai išrinktus Klaipėdos m. LR Seimo narius dėl Jaunimo politikos pagrindų įstatymo pakeitimo, susijusio su jaunimo reikalų koordinatoriaus skaičių kvotomis pagal savivaldybės dydį.

 2. Įpareigoti Klaipėdos m. savivaldybės administracijos jaunimo reikalų koordinatorę iki 2016 m. spalio mėn. parengti reikalingus dokumentus, susijusius su papildomo jaunimo darbuotojo etato pagrindimu, ir pateikti juos svarstyti Klaipėdos m. savivaldybės tarybai

 3. SVARSTYTA. Dėl 2016 m. jaunimo projektų dalinio finansavimo prioritetų patvirtinimo (pranešėjos R. Marčiūtė ir Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)

Kalbėjo R. Marčiūtė, J. Činauskaitė-Cetiner, A. Gedrimaitė, S. Žukauskas

 Daugiau pasiūlymų nebuvo pateikta.

NUTARTA:

1. Patvirtinti 2016 m. jaunimo projektų dalinio finansavimo prioritetus (4 priedas).
2. 2016 m. jaunimo projektų dalinio finansavimo prioritetus teikti Klaipėdos m. savivaldybės administracijos direktoriui tvirtinti.

4. SVARSTYTA. Kiti klausimai

Kalbėjo R. Marčiūtė, J. Činauskaitė-Cetiner, S. Žukauskas

JRT nariams pateikta informacija apie:

1. 2016-04-09 vykusius Jaunimo projektų rengimo ir valdymo mokymus (J. Činauskaitė-Cetiner);
2. Kiekvieną antradienį vykstantį „Proto mūšį“, kurį organizuoja KLAS, ir galimybę kiekvienam JRT nariui ten dalyvauti (R. Marčiūtė);
3. Galimybę tiesiogiai transliuoti JRT posėdžius (J. Činauskaitė-Cetiner).

R. Marčiūtė pasiūlė apie JRT sprendimus operatyviai informuoti jaunimo organizacijas.

|  |  |
| --- | --- |
| Posėdžio pirmininkas | Rūtenė Marčiūtė |
|  |
| Posėdžio sekretorius | Jurgita Činauskaitė-Cetiner  |